b'\n_START_ARTICLE_\nTermocentrala II Borze\xc8\x99ti\n_START_SECTION_\nFalimentarea\n_START_PARAGRAPH_\nAutoritatea Na\xc8\x9bional\xc4\x83 a V\xc4\x83milor (ANV) a v\xc3\xa2ndut, la Ia\xc8\x99i, activele S.C. CET 2 Borze\xc8\x99ti, ce apar\xc8\x9binuse de Termoelectrica S.A., pentru suma de 2,51 milioane euro \xc3\xaen aprilie 2006. Societatea avea datorii de 40 de miliarde de lei. Caietele de sarcini au fost cump\xc4\x83rate de S.C. Remat Vrancea S.A., S.C. Remat S.A. C\xc4\x83l\xc4\x83ra\xc8\x99i si S.C. Consal Trade S.R.L. Constan\xc8\x9ba. \xc3\x8en urma licita\xc8\x9biei, c\xc3\xa2\xc8\x99tig\xc4\x83toare a fost S.C. Remat Vrancea S.A._NEWLINE_La CET Borze\xc8\x99ti au existat \xc3\xaen jur de peste 1000 de angaja\xc8\x9bi. \xc3\x8en anul 1994 au fost disponibiliza\xc8\x9bi 450 de muncitori. Restul de 55\xc2\xa0% au fost trimi\xc8\x99i \xc3\xaen \xc8\x99omaj \xc3\xaen anul 1999. \xc3\x8en anul 2006 mai r\xc4\x83m\xc4\x83seser\xc4\x83 circa 80 de salaria\xc8\x9bi, care deserveau un cazan ce ar fi trebuit s\xc4\x83 asigure abur industrial pentru rafin\xc4\x83ria RAFO S.A._NEWLINE_Majoritatea unit\xc4\x83\xc8\x9bilor de pe Platforma Petrochimic\xc4\x83 Borze\xc8\x99ti \xc8\x99i-au construit surse proprii de energie, astfel \xc3\xaenc\xc3\xa2t rolul CET 2 a sc\xc4\x83zut semnificativ. \xc3\x8en ianuarie 2006 conducerea societ\xc4\x83\xc8\x9bii trimise, ca o ultima \xc3\xaencercare p\xc3\xa2n\xc4\x83 la \xc3\xaenchiderea definitiv\xc4\x83, o adres\xc4\x83 beneficiarilor, \xc3\xaen care \xc3\xaei aten\xc8\x9biona c\xc4\x83 nu au mai folosit de un an de zile abur de la ace\xc8\x99tia. _NEWLINE_Autorit\xc4\x83\xc8\x9bile locale au refuzat preluarea centralei, invoc\xc3\xa2nd lipsa resurselor financiare pentru sus\xc8\x9binerea activit\xc4\x83\xc8\x9bii. Partea de cogenerare a fost preluat\xc4\x83 de c\xc4\x83tre prim\xc4\x83ria One\xc8\x99ti, \xc3\xaenfiin\xc8\x9b\xc3\xa2ndu-se firma Termon S.R.L. ce are \xc3\xaen dotare centrale de cartier pe gaz care asigur\xc4\x83 aproximativ 60\xc2\xa0% din necesarul ora\xc8\x99ului.'